Ajano-Majos rajonas

Ajano–Majos rajonas (rus. Аяно-Майский район) – rajonas Rusijoje, Chabarovsko krašto šiaurėje. Administracinis centras – Ajanas. Geografija Ajano–Majos rajonas – didžiausias Chabarovsko krašte ir rečiausiai apgyvendintas rajonas visoje Rusijoje bei viena rečiausiai gyvenamų administracinių teritorijų pasaulyje (0,0011 žm./km²). Jis išsidėstęs Ochotsko jūros pakrantėje, šiaurėje ribojasi su Ochotsko rajonu, pietuose – su Tugūro–Čumikano rajonu, vakaruose – su Jakutija, pietvakariuose – su Amūro sritimi. Paviršius kalnuotas, iškilęs Džugdžūro masyvas. Pagrindinės upės – Judoma, Maja, Učiūras. Gyventojai 2010 m. 46,8 % rajono gyventojų buvo rusai, 45,2 % – evenkai, 2 % – ukrainiečiai. Gyventojų skaičius sparčiai mažėja – nuo 4802 1989 m. iki 1873 2020 m. Gyvenvietės Didžiausios gyvenvietės: Ajanas – 788 gyv. (2020 m.) Nelkanas – 721 Džigda – 220 Aimas – 172 Cipanda – 3 Razreznojus – 1 Šaltiniai